b'\n_START_ARTICLE_\nZabava na nebu\n_START_SECTION_\nVsebina\n_START_PARAGRAPH_\nNa nebu se vsak dan dogajajo zanimive stvari. Nekega popoldneva si je sonce Balonce, zaspano in sito, skupaj z otroki \xc5\xbearki privo\xc5\xa1\xc4\x8dilo po\xc4\x8ditek. Le Zlatek, najbolj rado\xc5\xbeiv \xc5\xbearek, je ostal buden. Nih\xc4\x8de se ni hotel igrati z njim. Da bi pregnal dolg\xc4\x8das, se je odpravil na potep po \xc5\xa1irnem nebu in si omislil veliko zabavo. Nenadoma je na nebu zabobnelo in zagrmelo. Zabava je prerasla v velik nered in direndaj. Oblaki so tre\xc5\xa1\xc4\x8dili drug v drugega, stresali so de\xc5\xbene kapljice, vetrovi in hlapi so se razbe\xc5\xbeali na vse strani. Nastala je stra\xc5\xa1na nevihta. \xc5\xbdarek Zlatek je zbudil o\xc4\x8deta in ga prosil za pomo\xc4\x8d. Sonce je svojim sinovom \xc5\xbearkom razdelilo naloge. Vsi so ga ubogali in skupaj so spet vzpostavili red.\n_START_SECTION_\nAnaliza\n_START_PARAGRAPH_\nPripovedovalec je tretjeosebni, vsevedni. \xc4\x8cas dogajanja je postavljen v preteklost (\xc2\xbbtistega svetlega popoldneva\xc2\xab), obsega dogajanje od popoldanskega do ve\xc4\x8dernega po\xc4\x8ditka. Dogajalni prostor je le za kratek \xc4\x8das zemlja (jezero), ve\xc4\x8dinoma pa nebo, kar daje zgodbi pravlji\xc4\x8dnost in fantasti\xc4\x8dnost. Pou\xc4\x8dnost: vremenski pojavi so obrazlo\xc5\xbeeni domiselno. Poanta zgodbe pa je celo poudarjeno zapisana na koncu: \xc2\xbbSVET JE SAMO TAM LEP, KJER VLADATA MIR IN RED\xc2\xab.\n_START_SECTION_\nLiki\n_START_PARAGRAPH_\nVsi liki so poosebljeni in imajo pomensko zgovorna imena, ta \xc5\xbee vnaprej ka\xc5\xbeejo njihove fizi\xc4\x8dne ali zna\xc4\x8dajske lastnosti._NEWLINE_Glavni lik je \xc5\xbearek, ki ga je pisatelj poimenoval Zlatek, sin sonca Balonca. Ime izra\xc5\xbea njegovo zlato barvo ter zna\xc4\x8daj, saj je zdru\xc5\xbeil in razveselil vse na svoji poti. Med vsemi \xc5\xbearki je najbolj \xc5\xbeivahen._NEWLINE_Stranski liki:_NEWLINE__NEWLINE_o\xc4\x8de sonce Balonce,_NEWLINE__NEWLINE_tiso\xc4\x8deri otroci \xc5\xbearki (Zlatkovi bratje in sestre),_NEWLINE__NEWLINE_obla\xc4\x8dek Siroma\xc4\x8dek, pernati, kopasti in cveta\xc4\x8dasti oblaki,_NEWLINE__NEWLINE_vetrovi: jugo Tugo, burja Furja, vetr\xc4\x8dek burin z imenom Fin, no\xc4\x8dnik Posko\xc4\x8dnik in dolinski pobo\xc4\x8dnik Pihavec,_NEWLINE__NEWLINE_hlapi, hlapica Majhnica,_NEWLINE__NEWLINE_gospa strela Stra\xc5\xa1nela in njen mo\xc5\xbe Grom.'